Document ID: 32005R0750

32005R0750
L 126/12
SLUŽBENI LIST EUROPSKE UNIJE
UREDBA KOMISIJE (EZ) br. 750/2005
od 18. svibnja 2005.
o nomenklaturi država i područja za statistiku vanjske trgovine Zajednice i statistiku trgovine među državama članicama
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1172/95 od 22. svibnja 1995. s obzirom na trgovinu između Zajednice i njezinih država članica s državama nečlanicama (1), a posebno njezin članak 9.,
budući da:
(1)
Uredbom Komisije (EZ) br. 2081/2003 od 27. studenoga 2003. o nomenklaturi država i područja za statistike vanjske trgovine Zajednice i statistiku trgovine među državama članicama (2) utvrđena je verzija koja je na snazi 1. siječnja 2004.
(2)
Abecedno označivanje država i područja temelji se na sadašnjoj verziji standarda ISO alfa 2, u onoj mjeri u kojoj je sukladan zahtjevima zakonodavstva Zajednice.
(3)
Nužno je zasebno navesti Srbiju, Crnu Goru i Kosovo (kako je definirano Rezolucijom 1244 Vijeća sigurnosti Ujedinjenih naroda od 10. lipnja 1999.) radi upravljanja sporazumima zaključenima između Europske zajednice i nekih od tih područja u području trgovine tekstilnim proizvodima. Također, prema uvjetima utvrđenima u odgovarajućim odredbama Zajednice s obzirom na deklaraciju porijekla robe u trgovini s državama nečlanicama, potrebno je uvesti poseban kod radi utvrđivanja porijekla robe Zajednice.
(4)
Stoga bi trebalo sastaviti novu verziju ove nomenklature, koja bi uzela u obzir te nove podatke, kao i promjene koje se odnose na neke kodove.
(5)
Poželjno je predvidjeti prijelazno razdoblje u kojem bi nekim državama članicama bilo omogućeno prilagođavanje učinjenim izmjenama zakona Zajednice s obzirom na ukidanje brojčanih kodova; u svrhu pojednostavljivanja nužno je da to prijelazno razdoblje završi stupanjem na snagu odredaba koje izmjenjuju pravila o Jedinstvenoj carinskoj deklaraciji.
(6)
Mjere propisane ovom Uredbom u skladu su s mišljenjem Odbora za statistiku koje se odnosi na trgovinu s državama nečlanicama,
DONIJELA JE OVU UREDBU:
Članak 1.
Verzija nomenklature za države i područja za statistiku vanjske trgovine Zajednice i statistiku trgovine među državama članicama, koja je na snazi 1. siječnja 2005., utvrđena je u Prilogu ovoj Uredbi.
Članak 2.
Ova Uredba stupa na snagu 1. siječnja 2005.
Međutim, države članice mogu koristiti troznamenkaste brojčane kodove također iskazane u Prilogu ovoj Uredbi do stupanja na snagu odredaba kojima se izmjenjuju prilozi 37. i 38. Uredbi Komisije (EEZ) br. 2454/93 (3).
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. svibnja 2005.

Labels: 3
19